EkBass/fiwiki-20250220-pages-articles huggingface dataset:
Madeleine

Madeleine on naisen etunimi, alkujaan ranskalainen muoto nimestä Magdalena. Suomessa nimi Madeleine on Digi- ja väestötietoviraston tietojen mukaan annettu vuoden 2019 loppuun mennessä 1 483 henkilölle. Madeleinen nimipäivä on suomen­ruotsalaisen kalenterin mukaan 22. heinäkuuta, jota on vanhastaan vietetty Maria Magdalenan muisto­päivänä. == Tunnettuja Madeleine-nimisiä == * Madeleine (s. 1982), Ruotsin prinsessa * Madeleine Albright (1937–2022), yhdysvaltalainen poliitikko, ministeri ja suurlähettiläs * Madeleine Arthur (s. 1997), yhdysvaltalais-kanadalainen näyttelijä * Madeleine Astor (1893–1940), yhdysvaltalainen Titanicin haaksirikosta selviytynyt, John Jacob Astorin puoliso * Madeleine Berthod (s. 1931), sveitsiläinen alppihiihtäjä ja olympiavoittaja * Madeleine Brent, oik. Peter O’Donnell (1920–2010), brittiläinen kirjailija * Madeleine Carroll (1906–1987), brittiläinen elokuvanäyttelijä * Madeleine Dupont (s. 1987), tanskalainen curlingpelaaja * Madeleine LeBeau (1923–2016), ranskalainen näyttelijä * Madeleine L’Engle (1918–2007), yhdysvaltalainen kirjailija * Madeleine Malonga (s. 1993), ranskalainen judon maailmanmestari * Madeleine McCann (2004–2007), englantilainen henkirikoksen uhri * Madeleine Milhaud (1902–2008), ranskalainen näyttelijä ja libretisti * Madeleine Moreau (1928–1995), ranskalainen uimahyppääjä * Madeleine Olsson Ericksson (s. 1945), ruotsalainen gynekologi, yritysjohtaja ja miljardööri * Madeleine Onne (s. 1960), ruotsalainen balettitanssija ja balettipedagogi * Madeleine Pascal (s. 1946), ranskalainen laulaja * Madeleine Peyroux (s. 1973), yhdysvaltalainen laulaja, lauluntekijä ja kitaristi * Madeleine Renaud (s. 1913), ranskalainen pituushyppääjä * Madeleine de Scudéry (1607–1701), ranskalainen kirjailija * Madeleine Stowe (s. 1958), yhdysvaltalainen näyttelijä * Madeleine Thétu (s. 1937), ranskalainen pituushyppääjä ja viisiottelija * Madeleine Vionnet (1876–1975), ranskalainen muotisuunnittelija * Madeleine Wickham eli Sophie Kinsella (s. 1969), englantilainen chick lit -kirjailija == Kuvitteellisia Madeleineja == * Madeleine, päähenkilö Christian Carionin ohjaamassa elokuvassa Madeleinen Pariisi vuodelta 2022 == Nimen muita merkityksiä == * La Madeleine, vuonna 1842 valmistunut kirkko Pariisissa * Madeleinen kulttuuri, esihistoriallinen metsästyskulttuuri Ranskassa ja Pohjois-Espanjassa * Madeleine-leivos, simpukankuoren muotoinen leivos == Lähteet == == Aiheesta muualla == Luokka:Etunimet
Henningsvær

Henningsvær on kalastajakylä Våganin kunnassa Nordlandissa Norjassa. Kylä sijaitsee pienillä Heimøyn ja Hellandsøyn saarilla Lofoottien saaristossa. E10-tiestä erkaneva kapea tieyhteys johtaa kahden sillan kautta kylään. Vuonna 2005 kylän asukasluku oli 409 henkeä. Pääelinkeino on kalastus ja päätuote on kapakala. Pääsaari Austvågøyan puolella sijaitseva korkea vuorimuodostelma Vågakallen on hyvin suosittu kalliokiipeilijöiden keskuudessa. Aikoinaan nuoret kalastajat joutuivat ottamaan lakin päästään ja tekemään vuorelle kunniaa laivan lipuessa sen ohihttp://nordnorge.com/article.php?id=545. ==Lähteet== ==Aiheesta muualla== * Henningsværin kotisivut Luokka:Norjan kylät Luokka:Vågan Luokka:Norjan taajamat
Rakennuspeltiseppä

Rakennuspeltiseppä on metallialan ammatti, jonka tehtäviä ovat rakennuksien peltityöt. Näihin töihin kuuluvat muun muassa profiiliseinien päällystäminen, ikkunalistojen teko sekä peltikattojen asennus. Rakennuspeltisepän tärkeimmät työkalut ovat peltisakset, peltisepän vasara, listapihdit sekä erilaiset akkupora- ja sähkökoneet kuten kanttauskone, särmäyspuristin, kaareistuskone ja leikkurit. Työtavat ja -paikat vaihtelevat huomattavasti eri rakennuksilla. Peltitöiden ohella työmailla voi olla kittaamista ja joskus jopa hitsausta. Hitsaus tosin edellyttää työntekijältä täysi-ikäisyyttä ja voimassa olevaa tulityökorttia sekä työmaakohtaista lupaa hitsata. Suurin osa ammattiliittoon kuuluvista rakennuspeltisepistä kuuluu SAK:n alaiseen Metallityöväen liittoon. Luokka:Rakennusalan ammatit Luokka:Toisen asteen tutkinnot
Subcomandante Marcos

Subcomandante Marcos on Zapatistisen kansallisen vapautuksen armeijan (EZLN) puhehenkilö, jonka tarkkaa roolia organisaatiossa ei tiedetä. Marcosin useat esiintymiset eri tiedotusvälineissä EZLN:n edustajana ovat muodostaneet hänestä lehdistön silmissä eräänlaisen järjestön johtohahmon. Marcos on kuitenkin aina kiistänyt olevansa zapatistien johtohahmo, vaan pelkästään heidän sanansa välittäjä. Lempinimi Marcos on kunnianosoitus hänen sotilastulessa kuolleelle ystävälleen. Marcosin todellinen henkilöllisyys on hämärän peitossa, Meksikon hallitus uskoo Marcosin olevan Rafael Sebastián Guillén Vicente -niminen Tamaulipasin osavaltiosta kotoisin oleva vuoden 1968 murhatöiden radikalisoima entinen korkeakouluopettaja. Toukokuun 25. päivänä vuonna 2014 Subcomandante Marcos palasi julkisuuteen viiden vuoden tauon jälkeen ja piti puheen otsikolla "Entre la luz y la sombra". Puheessa hän ilmoitti, ettei Subcomandante Marcosina tunnettua hahmoa kyseisestä päivästä lähtien enää ole olemassa. Jatkossa Marcos sanoi olevansa Subcomandante Insurgente Galeano, kunnianosoituksena toukokuun 2. päivä 2014 murhatulle zapatisti-opettajalle José Luis Solís Lópezille, joka tunnettiin nimellä Galeano. Puheessaan Marcos sanoi, "Ajattelemme, että jonkun meistä täytyy kuolla, jotta Galeano eläisi." Marcos jätti kuitenkin epäselväksi, mikä tulee olemaan Subcomandanten Insurgente Galeanon rooli tulevaisuudessa. Jäähyväispuheessaan Marcos kertoi varsin paljon niistä tekijöistä, jotka saivat zapatistit aikoinaan kehittämään myyttisen Marcos-hahmon. Hän myös kertoi, että monet Marcosiin liitetyt huhut olivat heidän itsensä alulle panemia. ==Kirjallisuus== Vuosien 1992 ja 2007 välillä Marcos on kirjoittanut yli 200 poliittiseen ja filosofiseen tematiikkaan keskittyvää esseetä. Marcos kirjoittaa tekstinsä yleensä faabeleina, täynnä epäsuoraa kerrontaa ja symbolismia. Eräs Marcosin tunnetuimmista teoksista on Maya-intiaanien myytteihin nojaava lastenkirja La Historia de los Colores. Kirjan keskeisiä teemoja ovat suvaitsevaisuus ja erilaisuuden kunnioitus. ==Aiheesta muualla== * Subcomandante Marcosin jäähyväispuhe 25.5.2014 * Zapatistien verkkosivusto enlacezapatista.ezln.org.mx * Jouni Pirttijärvi: Subcomandante Marcos – kapinakirjoituksia viidakosta. Luokka:Yhteiskunnalliset ajattelijat Luokka:Kansalaisaktivistit Luokka:Meksikolaiset henkilöt Luokka:Tunnistamattomat henkilöt Luokka:Syntymävuosi tuntematon Luokka:Elävät henkilöt
Ossi Vesanen

Ossi Vesanen (s. 29. kesäkuuta 1983) on suomalainen lentopalloilija, joka pelaa 2007–2008 kaudella Isku-Volleyssa, Lentopallon SM-liigassa. Ossi Vesasen veli Anssi Vesanen pelaa myös Isku-Volleyssa 2007–2008 kaudella. Molemmat Vesasen veljakset ovat pelipaikaltaan keskitorjujia. == Ura == Lentopallon SM- liigassa Vesasella on kausia takana 6 (2008 mennessä). Vesanen aloitti lentopallo uransa kasvattajaseurassaan Lempäälän Jyryssä, josta Isku-Volleyhin on tullut monia pelaajia viime vuosina. Kuten Vesasen veljekset Anssi ja Ossi, sekä Tommi Roininen, joka tosin nykyään pelaa Raision Loimussa. Lempäälässä Vesanen pelasi miesten 1-sarjassa kaksi kautta, jonka jälkeen hän siirtyi Tampereen Isku-Volleyhin. Heti ensimmäisellä kaudellaan Vesanen voitti yhdessä veljensä ja Isku-Volleyn joukkueen kanssa SM-hopeaa. Lopullisesti Vesanen löi itsensä kuitenkin läpi kaudella 2006, kun joukkue voitti suomenmestaruuden tähtisikermällään. Nykyään Vesasta pidetään yhtenä SM-liigan parhaimmista keskitorjujista. https://www.leki.fi/uutiset/27488/lentisikoni-ossi-vesanen- paattaa-huiman-uransa-sunnuntaina == A-maajoukkue == A-maajoukkueeseen Vesanen valittiin 2007 kauden päätteeksi. Päävalmentaja Mauro Berruto otti vasenkätisen keskihyökkääjän myös maailmanliigaan peliajasta taistelevaan ryhmään. Vielä kuitenkaan Vesanen ei päässyt pelaamaan uransa ensimmäisiä A-maaotteluita. == Saavutukset == * 1 Suomenmestaruus 2006 * 1 SM-hopea 2003 * 2 SM-pronssia 2005, 2009 * 1 Suomen Cupin voitto 2002 == Seurat == * 2000–01 Lempäälän Jyry (1-sarja) * 2001–02 Lempäälän Jyry (1-sarja) * 2002–03 Isku- Volley * 2003–04 Isku-Volley * 2004–05 Isku-Volley * 2005–06 Isku-Volley * 2006–07 Isku-Volley * 2007-08 Isku-Volley * 2008-09 Isku-Volley == Lähteet== * Isku Volleyn kotisivut * Lempäälän Jyryn kotisivut === Viitteet === Luokka:Suomalaiset lentopalloilijat Luokka:Vuonna 1983 syntyneet Luokka:Elävät henkilöt
Kihlasormus

Kihlasormus on kihlauksen merkkinä käytettävä sormus Kihla- tai vihkisormusta pidetään yleensä vasemman käden nimettömässä. Ortodoksisessa kristillisessä liitossa kihla- ja vihkisormus pidetään oikeassa nimettömässä. Useimmat kihlasormukset ovat varsin yksinkertaisia, mutta kalleimmat sormukset voivat sisältää myös jalokiviä kuten timantteja. Pohjoismaissa kihla- ja vihkisormusta alettiin käyttää 1600-luvun lopulla. Sitä ennen oli käytäntönä murtaa raha, josta puolisot saivat oman osansa. Kihlaukseen liittyvä sormus yleistyi suomalaisten talonpoikien keskuudessa 1700-luvun lopulla, vaikka koruna sormus oli käytössä jo rautakaudella. Raja-Karjalassa ja Itä-Karjalassa raha toimi kihlavälineenä 1900-luvulle asti. == Lähteet == == Aiheesta muualla == Luokka:Sormukset Luokka:Seulonnan keskeiset artikkelit
Huutilampi

Huutilampi (aiemmin Kärnälampi) on Heikinharjun kaupunginosassa Korvensuoran suuralueella Oulun kaupungissa sijaitseva asemakaavalla suojeltu lampi. Lampi on matala ja umpeenkasvava, sen pinta-ala on noin 20 hehtaaria. Lammen rannat ovat luhta- ja saranevaa, vesialueen keskiosissa on muutamia avovesilampareita. Lampea ja sen suorantoja ympäröivät mäntyvaltaiset kangasmaastot. Lampi laskee kapeaa ojaa pitkin Kalimeenojaan ja edelleen Perämereen. Linnustoltaan Huutilampi ja sitä ympäröivät alueet ovat niukkoja, mutta alueella pesii Oulun seudun suurin naurulokkien yhdyskunta. Lammella on kirjattu jopa viidensadan naurulokkiparin havaintoja. Lisäksi siellä oleskelee runsaasti pesimättömiä yksilöitä, toukokuussa niitä voi olla tuhansittain. Muita muutto- ja pesimälintuja alueella on niukasti. Vesilinnuista lammella tavataan pesimässä taveja ja tukkasotkia, rannoilla taas pajusirkkuja ja rantaniityillä lisäksi isokuoveja. Suokukkoja on nähty soitimella lammen ympäristössä. Lammella on tavattu myös harvinaisia mustakurkku-uikkuja. Lammen rannalle on vuonna 1996 rakennettu 0,7 metrin korkuinen lintulava, johon mahtuu kerrallaan 2–3 henkilöä. Lampea kiertää myös Huutilammen luontopolku, jolla on pituutta noin 1,5 kilometriä. Reitti on merkitty maastoon keltaisin nauhoin ja paaluin. Lisäksi alueella on ympäristöpolku, joka johtaa Huutilammelta Ruskon kaatopaikan sivuitse Kuivasjärven suuntaan. Metsän oppimispolku ylittää Kalimeenojan, lammelta pääsee myös Auran majalle johtavalle ulkoilureitille. == Lähteet == ==Aiheesta muualla== * Ymparisto.fi – Oulu, Huutilampi * Oulun kaupunki: Huutilammen luontopolku Luokka:Pohjois- Pohjanmaan luonnonsuojelualueet Luokka:Oulun järvet Luokka:Kalimeenojan vesistö
Jukka Lehti

Jukka Lehti (s. 7. maaliskuuta 1982) on suomalainen SM-tason lentopalloilija ja lentopallovalmentaja. Hän voitti Suomen-mestaruuden vuonna 2006 Tampereen Isku-Volleyn joukkueessa. Lehti oli pelipaikaltaan passari. Lehti on pelannut Isku-Volleyn lisäksi Salon Piivolleyssa ja Valkeakosken Isku-Veikoissa yhteensä yli 300 liigaottelua. SM-mitaleita hänellä on yhteensä kuusi. Suomen- mestaruuden Lehti voitti vuonna 2006, kun Isku-Volley kohtasi hänen entisen seuransa Piivolleyn SM-finaaleissa. Lehti voitti TUL:in joukkueen kanssa maailmanmestaruuden Rio de Janeirossa 2006 Brasiliassa. Vuonna 2017 hän siirtyi Hurrikaani-Loimaan kakkosvalmentajaksi. Lehti opiskeli Tampereen ammattikorkeakoulussa metsätaloutta sekä valmensi nuoria yleisurheilijoiden alkuja vapaa-ajallaan. == Saavutukset == * 1 Suomenmestaruus * 2 SM-hopeaa * 1 Suomen Cupin voitto * 2 Suomen Cupin hopeaa * TUL-joukkueiden MM-kultaa 2006 == Lähteet == Luokka:Suomalaiset lentopalloilijat Luokka:Vuonna 1982 syntyneet Luokka:Elävät henkilöt
Ympäristöjärjestö

Ympäristöjärjestöt ovat valtiollisia tai valtioiden välisiä elimiä tai kansalaisjärjestöjä, jotka keskittyvät ympäristöasioihin kuten luontoon ja ilmastoon liittyviin kysymyksiin. Tunnetuimpia hallitustenvälisiä elimiä ovat Hallitustenvälinen ilmastopaneeli IPCC, Yhdistyneiden kansakuntien ympäristöohjelma UNEP ja Euroopan ympäristökeskus EEA. Maailmanlaajuisesti toimivia ympäristöasioihin osallistuvia kansalaisjärjestöjä ovat muun muassa Greenpeace, Maan ystävät, WWF sekä Worldwatch Institute. Suomessa toimivia ympäristöjärjestöjä ovat muun muassa Luonto-Liitto, Suomen luonnonsuojeluliitto ja Dodo. ==Katso myös== * Luettelo uusiutuvan energian yhdistyksistä *
Kari Lehtola (lentopalloilija)

Kari Lehtola (s. 26. syyskuuta 1982) on suomalainen lentopalloilija, joka pelaa nykyään Tampereella, Isku-Volleyn riveissä. Lentopallon SM-liigassa pelaava Isku-Volley hankki Lehtolan joukkueeseensa silloisesta Varalan valtakunnallisesta poikien valmennuskeskuksesta. Isku-Volleyn riveissä Lehtola on päässyt juhlimaan Suomenmestaruutta, kuin myös SM-hopeaa ja pronssia. Lisäksi Suomen Cupin voitto on hänellä taskussa. TUL:in joukkueessa Lehtola oli voittamassa Maailmanmestaruuden Rio de Janeirossa 2006. Lisäksi hän opiskelee Tampereen ammattikorkeakoulussa rakennustekniikkaa. Lehtola on pelannut Isku-Volleyn ja Varalan valmennuskeskuksen joukkueen lisäksi kasvattajaseuransa Liperin Taimen riveissä. Luokka:Suomalaiset lentopalloilijat Luokka:Vuonna 1982 syntyneet Luokka:Elävät henkilöt
Anssi Vesanen

Anssi Vesanen (s. 21. helmikuuta 1980) on suomalainen lentopalloilija ja seitsenkertainen lentopallon Suomen mestari. Hänen pitkä peliuransa käsittää yli kymmenen vuoden aikakauden Tampereen Isku-Volleyssa (1998–2011) ja sitä seuranneet vuodet Vammalan Lentopallossa ja Lempäälän Kisassa. Huippuvuosinaan Vesanen valittiin kolmesti lentopalloliigan tähdistöjoukkueeseen. Suomen miesten lentopallomaajoukkueessa hänet nähtiin pelaavan vuosina 2001–2009 yhteensä 57 A-maaottelussa. Keväällä 2012 Vesanen käytännössä lopetti huippu- urheilu-uransa Suomen mestaruuteen VaLePan riveissä ja siirtyi kotikaupunkinsa Lempäälään paikallisseura Kisan riveihin aluksi lentopallon 2-sarjaan ja myöhemmin sarjatasoa korkeammalla 1-sarjaan. Hänet kuitenkin totuttiin näkemään myös seuraavina kausina VaLePa-paidassa aina tarpeen tullen. Vuonna 2017 Vesanen pelasi VaLePassa jopa Mestariden liigaa 37-vuotiaana. Kaikkiaan Vesanen oli pelannut kauden 2020–2021 päättyessä yhteensä yli 600 ottelua lentopalloliigassa ja saavuttanut 14 SM-mitalia. Myös Vesasen veli Ossi pelasi pitkän aikaa Anssin kanssa Isku-Volleyssa, jonka managerina toimi veljesten isä, entinen huippulentopalloilija Juhani Vesanen. Pelipaikaltaan Anssi Vesanen on keskitorjuja, mutta hän on pelannut huipulla myös hakkurina. == Saavutukset == * Lentopalloliigan tähdistössä 2002, 2003, ja 2006 * Suomen mestaruus 2002, 2006, 2012, 2014, 2017, 2018 ja 2021 * SM-hopeaa 2003 ja 2016 * SM-pronssia 2005, 2009, 2011, 2013 ja 2015 * Suomen cupin voitto 2001–2002, 2002–2003, 2012–2013, 2016–2017, 2017–2018 ja 2020–2021 * Euroopan liigan hopeaa 2005 == Joukkueet == * 1998–2011 Tampereen Isku-Volley * 2011–2012 Vammalan Lentopallo * 2013– Lempäälän Kisa ja VaLePaLiigan pelaajatilastot 2013-2014 == Lähteet == Luokka:Suomalaiset lentopalloilijat Luokka:Vuonna 1980 syntyneet Luokka:Elävät henkilöt
Eye of the Beholder (kappale)

Eye of the Beholder on thrash/heavy metal -yhtye Metallican järjestyksessään toinen single ...And Justice for All -studioalbumilta. Se oli viimeisiä kappaleita, joita albumille äänitettiin. Kappaleen sanoitukset kertovat sananvapauden puutteesta. Metallica ei ole esittänyt kappaletta kovinkaan monta kertaa vuosien 1988-1989 Damaged Justice -kiertueen jälkeen. Kappale on tempoltaan yksi levyn hitaimmista kappaleista, sekä raskain ja kuten myös edellisten albumien kolmantena raitana Ride The Lightningin "For Whom the Bell Tolls" ja Master Of Puppetsin "The Thing that Should Not Be" ovat myös hitaita ja raskaita. == Kokoonpano == * James Hetfield – laulu, rytmikitara * Kirk Hammett – soolokitara * Lars Ulrich – rummut * Jason Newsted – basso == Lähteet == luokka:Metallican kappaleet Luokka:Vuoden 1988 kappaleet
Eye of the Beholder

Eye of the Beholder voi tarkoittaa seuraavia: *Beauty is in the eye of the beholder ('kauneus on katsojan silmässä'), lause Margaret Wolfe Hungerfordin vuoden 1878 romaanista Molly Bawn * Eye of the Beholder, Chick Corea Elektric Band -yhtyeen albumi * "Eye of the Beholder", kappale ja single Metallican albumilta ...And Justice for All * Eye of the Beholder tietokoneroolipelien sarja ** Eye of the Beholder, pelisarjan ensimmäinen osa * Eye of the Beholder, elokuva vuodelta 1999 * ”Eye of the Beholder”, Star Trek: The Next Generation -televisiosarjan jakso * ”The Eye of the Beholder”, Star Trek: The Animated Series -televisiosarjan jakso * ”The Eye of the Beholder”, The Twilight Zone -televisiosarjan jakso.
Vikramaditya II

Vikramaditya II oli intialaisen Chalukya-valtakunnan hallitsija vuosina 733–744. Hän nousi valtaan isänsä Vijayadityan kuoleman jälkeen. Kruununprinssinä Vikramaditya II teki useita onnistuneita sotaretkiä chalukyoiden arkkivihollisia Kanchipuramin pallavia vastaan. Vikramadityia II:n huomattavimmat saavutukset ovat Kanchipuramin kolme valloitusta, joista ensimmäinen tuli aikana, jolloin hän oli vielä kruununprinssi, ja Virupakshan sekä Mallikarjunan temppelit, jotka hänen kuningattarensa Lokadevi ja Trilokadevi rakennuttivat hälle Pattadakaliin. Temppelit muodostavat keskeisen osan UNESCOn maailmanperintökohdetta. == Lähteet == Luokka:Intialaiset hallitsijat Luokka:Karnatakan historia
The Singles (Kissin albumi)

The Singles on yhdysvaltalaisen rockmusiikkia esittävän Kiss-yhtyeen kokoelma- albumi vuodelta 1985. Albumi ilmestyi ainoastaan Australiassa, jossa sen jakeli Concept Records lisenssillä, jonka se oli hankkinut Kissin varsinaiselta levy-yhtiöltä PolyGram Recordsilta. Albumista on vuosien varrella muodostunut haluttu keräilykohde sen harvinaisuuden vuoksi, koska se julkaistiin ainoastaan Australiassa. Albumi ilmestyi sekä vinyylilevynä että C-kasettina. == Kappalelista == # I Was Made For Lovin' You (säv./san./sov. Paul Stanley) # Rock and Roll All Nite (säv./san. Paul Stanley, sov. Gene Simmons) # Sure Know Something (säv./san./ Stanley, sov. Vini Poncia) # Shout It Out Loud (säv. Gene Simmons, Bob Ezrin, säv./sov. Paul Stanley) # Hard Luck Woman (säv./san./sov. Paul Stanley) # Shandi (säv./san./sov. Paul Stanley) # I (säv./san./sov. Gene Simmons, Bob Ezrin) # I Love It Loud (säv./san. Gene Simmons, sov. Vinnie Vincent) # Strutter '78 (säv./san./sov. Paul Stanley) # Talk To Me (säv./san./sov. Ace Frehley) # Beth (säv. Stan Pendigre, san. Peter Criss, sov. Bob Ezrin) # Detroit Rock City (säv./san. Paul Stanley, sov. Bob Ezrin) # Calling Dr. Love (säv./san./sov. Gene Simmons) # Then She Kissed Me (säv./san./sov. Barrie, Greenwich ja Spector, cover) # Lick It Up (säv./san./ Paul Stanley, sov. Vinnie Vincent) # Heaven's Fire (säv./san. Paul Stanley, sov. Desmond Child) == Kokoonpano == *Paul Stanley - rytmikitara, laulu kappaleissa 1, 3-4, 6, 9-10, 12, 14-16 *Gene Simmons - bassokitara, laulu kappaleissa 2, 7-8, 13 *Ace Frehley - soolokitara, taustalaulu kappaleissa 1-7 9-10, 12-14 *Peter Criss - rummut kappaleissa 2, 4, 5, 9, 12-14, laulu kappaleissa 5 ja 11 *Anton Fig - rummut kappaleissa 1, 3, 6, 10 *Eric Carr - rummut kappaleissa 7-10 15-16 *Mark St. John - soolokitara kappaleessa 16 *Vinnie Vincent - soolokitara kappaleissa 15, 8 == Lähteet == Luokka:Vuoden 1985 kokoelma-albumit Luokka:Kissin kokoelma-albumit
Tappaiskeitto

Tappaiskeitto on savolainen perinneruokalaji, keitto, joka tehtiin yleensä syysteurastuspäivänä. Keitto pyrittiin saamaan valmiiksi niin, että teurastajakin – mikäli ei ollut talon väkeä – ehtisi syödä ennen lähtöään. Sisäelimistä maksa, munuaiset ja sydän huuhdeltiin, kiehautettiin, paloiteltiin ja pantiin kiehumaan. Mausteina käytettiin suolaa, pippuria ja sipulia. Miltei valmiiseen keittoon lisättiin perunalohkot ja ohra-, ruisjauho- tai kauraryynisuurus. Keitossa ei ollut mykyjä, sillä niiden valmistaminen oli suuritöisempää. Mykysoppa keitettiin myöhemmin kaikessa rauhassa. Paikoitellen nimitystä tappaissoppa tosin käytettiin juurikin mykysopasta eli mykyrokasta. Bertta Räsäsen vuonna 1983 tekemän ehdotuksen pohjalta keittiömestari Jaakko Kolmosen johdolla valittiin 450 kuntaan pitäjäruuat. Myös jokainen Savon silloisista kunnista valitsi omat perinneruokansa. Tappaiskeitto äänestettiin Haukivuoren nimikkoruoaksi (1984). == Katso myös == *Mykykeitto ==Lähteet== ==Aiheesta muualla== * Keskisuomalaisia ruokaperinteitä Luokka:Keitot Luokka:Sisäelinruoat Luokka:Suomalainen keittiö
Tirvan lava

Tirvan lava on Valkealassa Kouvolassa, Kymenlaakson maakunnassa, sijaitseva tanssilava. Lavan omistavat urheiluseura Tirvan Pamaus ja Tirvan Seudun Metsästysyhdistys ry. Tirvan lava valmistui vuonna 1955 ja on siitä lähtien ollut jatkuvasti toiminnassa. Nykyisin lavalla tanssitaan toukokuusta elokuuhun. == Lähteet == ==Aiheesta muualla== * Tirvan lavan kotisivut Luokka:Tanssilavat Luokka:Kouvolan rakennukset ja rakennelmat
Black (laulaja)

Black (oik. Colin Vearncombe, 26. toukokuuta 1962 Liverpool – 26. tammikuuta 2016) oli englantilainen laulaja-lauluntekijä. Hänen lisäkseen musiikissa vaikutti David Dickie vuosina 1981–1983. Tämän jälkeen Vearncombesta tuli sooloartisti ja hän otti Blackin taiteilijanimekseen. Blackin tunnetuin kappale on ”Wonderful Life” vuodelta 1987. Vearncombe oli naimisissa ruotsalaisen laulajan Camilla Griehselin kanssa, joka vaikutti One 2 Many -yhtyeessä. ==Albumit== * Wonderful Life (1987) * Comedy (1988) * Black (1991) * Are We Having Fun Yet? (1993) * The Accussed (1999) * Abbey Road Live (1999) * Water On Snow (2000) * Live At The Bassline (2001) * Smoke Up Close (2002) * Between Two Churches (2005) * Water on Stone (2009) * Blind Faith (2015) ==Lähteet== Luokka:Brittiläiset laulaja-lauluntekijät
Jalasjärven rautatieasema

Jalasjärven rautatieasema () on rautatieliikennepaikka Alavallin kylässä, nykyisin Kurikkaan kuuluvassa entisessä Jalasjärven kunnassa Etelä- Pohjanmaalla rataosalla . Liikennepaikka sijaitsee 123 kilometrin päässä Tampereen ja 37 kilometrin päässä Seinäjoen rautatieasemalta. Liikennepaikan etäisyys Helsingin rautatieasemalta on 309,9 kilometriä. Henkilöliikennettä asemalle oli vuosina 1981–2006. Asema oli erittäin hiljainen, sillä siellä pysähtyi juna vain kerran viikossa suuntansa: perjantaisin Seinäjoelle ja sunnuntaisin Tampereelle/Helsinkiin.http://vaunut.org/kuva/12013?paik=Jalasj%C3%A4rvi Liikennepaikalla oli 51 metrin mittainen matkustajalaituri ratapihan läntisimmän raiteen rinnalla, mutta se purettiin vuonna 2013. Varsinaista asemarakennusta ei ole ja liikennepaikalla on ainoastaan laitetila. Liikenteenohjaustoiminnot hoidetaan kaukokäytöllä Seinäjoen kauko- ohjauskeskuksesta käsin. Liikennepaikalla on kaksi noin 790 metrin pituista sivuraidetta, jotka sijaitsevat pääraiteen molemmin puolin. Näitä raiteita käytetään junien kohtaamisiin. Läntisimmältä raiteelta erkanee lisäksi noin kolmensadan metrin mittainen kuormausraide. ==Lähteet== Luokka:Jalasjärvi Luokka:Kurikan rautatieliikennepaikat
Kanchipuram

Kanchipuram, Kanchi tai Kancheepuram () on kaupunki ja kunta Tamil Nadun osavaltiossa, Intiassa. Se on Kancheepuramin piirikunnan keskus. Vuonna 2011 siellä asui 221 749 asukasta. Historiallisella ajalla kaupunki on kutsuttu nimillä Kachi ja Kachiampathi. Kanchipuram on tunnettu temppeleistään ja silkkisistä sareistaan. Kaupungissa on useita merkittäviä temppeleitä, kuten Shivalle omistettu Ekambareswararin temppeli. Kanchipuramissa silkkisarit ovat kuuluisia koko Etelä-Intiassa ja niitä arvostetaan jopa Pohjois-Intiassa asti. Kanchipuram on Etelä-Intian vanhimpia kaupunkeja. Se oli tamilin ja sanskritin kielien oppineisuuden keskus. Kanchipuramin loiston aika kesti 300–luvulta 800-luvulle, jolloin se oli Pallava-dynastian pääkaupunki. == Lähteet == == Aiheesta muualla == * Kancipurami temppelit * Portti Kancheepuramin piirikuntaan * Kanhipuram Wikivoyagessa Luokka:Tamil Nadun kaupungit
Giorgio de Chirico

Giorgio de Chirico (10. heinäkuuta 1888 – 20. marraskuuta 1978), taiteilijanimeltään myös Népo, oli merkittävä italialainen esi-surrealistinen taidemaalari. De Chirico perusti taidesuuntauksen, joka tunnetaan nimellä scuola metafisica (metafyysinen taide). De Chirico syntyi vuonna 1888 Voloksessa Kreikassa italialaiseen perheeseen. Opiskeltuaan kuvataiteita Ateenassa ja Firenzessä de Chirico muutti Saksaan vuonna 1906 ja pääsi jatkamaan opintojaan Münchenin taidekatemiaan. Siellä hän perehtyi muun muassa Nietzschen ja Arthur Schopenhauerin filosofiaan sekä Arnold Böcklinin ja Max Klingerin teoksiin. Hän palasi Italiaan kesällä 1909 ja vietti ensin puoli vuotta Milanossa, jonka jälkeen hän muutti Firenzeen. Firenzessä hän maalasi ensimmäisen sarjansa metafyysisiä kaupunkikuvia ja muita tunnettuja varhaisteoksiaan. Vuonna 1911 hän päätti muuttaa Pariisiin, jossa hänen veljensä Andrea jo asui. Veljensä kontaktien kautta hän tutustui galleristipiireihin, minkä ansiosta hän kykeni järjestämään monia näyttelyitä merkittävissä taidegallerioissa. Näin hänen työnsä saivat pian laajaa julkisuutta. Muun muassa Pablo Picasso ja Guillaume Apollinaire huomasivat de Chiricon lahjakkuuden. Ensimmäisen maailmansodan puhjetessa de Chirico päätti muuttaa takaisin Italiaan, jossa hän jatkoi intensiivisesti maalaustyötään. Sodan päätyttyä hänen töitään alkoi olla yhä laajemmin esillä merkittävissä manner-Euroopan taidegallerioissa. Vuonna 1924 hän avioitui venäläisen ballerinan Raissa Gurievichin kanssa ja muutti jälleen Pariisiin. Muutaman vuoden kuluttua de Chiricon töitä oli esillä jo Lontoossa ja New Yorkissa. De Chirico tunnetaan parhaiten vuosien 1909 ja 1919 välisen metafyysisen kauden maalauksistaan, joita sävyttää intensiivinen ja usein painostavakin tunnelma. Ranskalainen kirjailija ja taidekriitikko Guillaume Apollinaire oli erityisen ihastunut de Chiricon teoksiin ja esitteli niitä monille merkittäville tuleville surrealisteille. De Chiricon työllä katsotaankin olleen voimakas vaikutus surrealismin kehitykseen. Muun muassa Max Ernst, Salvador Dalí, René Magritte ja Philip Guston ovat saaneet häneltä vaikutteita. Vuonna 1925 de Chirico julkaisi myös romaanin Hebdomeros, il Metaphysician. ==Lähteet== == Aiheesta muualla == Luokka:Italialaiset taidemaalarit Luokka:Surrealistit Luokka:Vuonna 1888 syntyneet Luokka:Vuonna 1978 kuolleet
Pökkelökääpä

Pökkelökääpä (Piptoporus betulinus) on kuolleissa ja kuolevissa koivuissa kasvava kääpä. Pökkelökääpä kuuluu lahottajasieniin. Pökkelökäävän itiöemä on yksivuotinen, aluksi se on munan, myöhemmin munuaisen muotoinen. Yleensä sillä on lyhyt jalka. Yläpinta on kuiva, sileä ja harmaanruskea. Alapinta on valkea, vanhana korkinvärinen. Paksu maltokerros on korkkimainen ja valkoinen.Metla Salo P., Niemelä T., Salo U., Suomen sieniopas, Kasvimuseo & WSOY 2006, 512 s. Keltamusta kovakuoriainen, kirjopimikkä (Diaperis boleti), on yleinen pökkelökäävällä elävä kovakuoriainen.UPM, Metsiemme kääpiä, sivu 12: Pökkelökääpä (Piptoporus betulinus) (pdf) == Levinneisyys == Hyvin yleinen koko Suomessa. == Merkitys ihmiselle == Pökkelökääpä aiheuttaa taloudellista vahinkoa koivun ruskolahottajana. Sitä voidaan käyttää tekstiilien värjäämiseen.Coloria Pehmeää pökkelökääpää on perinteisesti käytetty neulatyynynä. Sitä on myös käytetty partaveitsen tms. terävän veitsen "tuppena", josta se on saanut norjankielisen nimensä knivkjuke eli veitsikääpä. == Kuvia == Kuva:Birkenporling 3241.jpg Piptoporus betulinus 55.jpg == Lähteet == == Aiheesta muualla == *Pinkka, Lajituntemuksen oppimisympäristö: Pökkelökääpä (Piptoporus betulinus) *Laji.fi: Pökkelökääpä (Piptoporus betulinus) *MushroomExpert: Piptoporus betulinus *Rogers Mushrooms: Piptoporus betulinus Luokka:Fomitopsidaceae Luokka:Käävät Luokka:Metsätuhot Luokka:Ruskolahosienet
Mikael Ramel

Mikael Ramel (s. 19. tammikuuta 1949) on ruotsalainen kitaristi ja laulaja. Hän on Susanna ja Povel Ramelin poika, ja Lotta Ramelin veli. Mikael Ramel vaikutti vuonna 1965 televisiosarjassa Ramel i rutan yhdessä isänsä kanssa. Sittemmin hän on tehnyt albumeja, kuten Till dej, mutta hän ei ole saavuttanut erityisen suurta menestystä. Vuonna 1986 Ramel sai Karamelodiktstipendiet- stipendin. Sen jakoi hänen isänsä Povel Ramel, joka jakoi stipendiä vuodesta 1983 kuolemaansa asti vuoteen 2007. ==Aiheesta muualla== *Viralliset kotisivut Luokka:Ruotsalaiset laulajat Luokka:Ruotsalaiset kitaristit Luokka:Vuonna 1949 syntyneet Luokka:Elävät henkilöt
Varsinais-Suomen Vasemmistoliitto

Varsinais-Suomen Vasemmistoliitto on yksi Vasemmistoliiton 13 piirijärjestöstä. Piiritoimisto sijaitsee Turussa Nummenmäen kaupunginosassa. Vasemmistoliittoa on Varsinais-Suomen vaalipiirissä äänestänyt noin 10 prosenttia kansalaisista. Puolueella on kymmeniä kunnanvaltuutettuja ja eduskuntavaaleissa se on saanut kaikilla osallistumiskerroillaan kaksi kansanedustajaa. Järjestön edeltäjä oli SKDL:n Varsinais-Suomen piirijärjestö (1945–1990). ==Kansanedustajat== * Heli Astala (1990–1995) * Anna-Liisa Jokinen (1990–1991) * Mikko Immonen (1995–2007) * Ensio Laine (1990–1995) * Annika Lapintie (1995-2019) * Jyrki Yrttiaho (2007-2015) * Li Andersson (2015-) * Johannes Yrttiaho (2019-) ==Vaalit== Eduskuntavaalit {| class="wikitable" Vuosi Edustajat ÄänetTilastokeskuksen PX-Web-tietokannat: Eduskuntavaalit - aikasarjat ÄänetTilastokeskuksen PX-Web-tietokannat: Eduskuntavaalit - aikasarjat 1991 2 26 920 11,2% 1995 2 32 747 13,3% 1999 2 27 957 11,9% 2003 2 26 515 10,7% 2007 2 25 937 10,6% 2011 2 25 025 9,6% 2015 2 27 001 10,3% 2019 2 35 481 12,8% ==Puheenjohtajat== * Jan Otto Andersson * Annika Lapintie 1991–1999http://www2.eduskunta.fi/fakta/edustaja/479/rakenne/kertomus5.html * Nina Söderlund 1999–? * Raimo Nieminen * Kaisa Vallavuori == Lähteet == * Vasemmistoliitto Varsinais-Suomi
Machina II/The Friends & Enemies of Modern Music

__NOTOC__ Machina II/The Friends & Enemies of Modern Music on The Smashing Pumpkins kuudes studioalbumi. Albumia ei saa kaupasta, vaan se julkaistiin ainoastaan Internetissä ilmaiseksi. Kun Machina-albumin äänittämisen päättyminen oli lähellä, Billy Corgan toivoi tuplalevyn julkaisua, mutta levy- yhtiö Virgin Records kieltäytyi Adore-albumin pettymykseksi osoittautuneen myynnin takia. Levyn Machina/The Machines of God julkaisun ja heikon myynnin jälkeen Corgan halusi sitten julkaista toisen Machina-albumin erikseen, mutta Virgin kieltäytyi tästäkin. Tästä huolimatta yhtye palasi Chicago Recording Companyyn heinäkuussa 2000 viimeistelemään Machina II/The Friends & Enemies of Modern Music-albumin, joka julkaistiin myöhemmin Corganin oman Constantinople Records -levy-yhtiön kautta. Ainoat fyysiset painokset albumista ovat Corganin itse tekemät 25 vinyylilaatikkoa. Näistä laatikoista valtaosa päätyi Q101-radioasemalle ja yhtyeen ystäville. Muutama laatikko lähetettiin yhtyeen merkittäville verkkoyhteisön faneille, ja heille annettiin ohjeet ripata ja levittää albumia Internetissä ilmaiseksi. Tämän vuoksi kaikki julkisesti saatavilla olevat albumin digitaalisest kopiot ovat ripattuja vinyylipainoksesta. == Kappaleet == # Slow Dawn # Vanity # Saturnine # Glass' Theme (Spacey version) # Soul Power [James Brown] # Cash Car Star (Version 1) # Lucky 13 # Speed Kills # If There Is a God # Try, Try, Try (Alt. version) # Heavy Metal Machine (version I alt. mix) # Glass' Theme # Cash Car Star # Dross # Real Love # Go # Let Me Give the World to # Innocence # Home # Blue Skies Bring Tears (Heavy) # White Spyder # In My Body # If There Is a God (Full band) # La Deux Machina # Here's to the Atom Bomb == Arvostelut == * AllMusic: AllMusic review == Lähteet == Luokka:Vuoden 2000 albumit Luokka:Smashing Pumpkinsin albumit
Sitruunaväriminttu

Sitruunaväriminttu (Monarda citriodora) on yrttikasvi. Se kuuluu minttujen lähisukuisiin väriminttuihin, jotka ovat lähtöisin Pohjois-Amerikasta. Sitruunaväriminttu kasvaa noin 70–90 cm pitkäksi ja sillä on liilanväriset kukat. Kasvi on voimakkaan aromaattinen, ja siksi sen kukkia ja lehtiä käytetään tuoreena erilaisiin ruokiin. Kasvista voidaan valmistaa myös teetä, kuten muistakin minttukasveista. Muita väriminttuja ovat muun muassa punaväriminttu (Monarda didyma) ja preeriaväriminttu (Monarda fistulosa). == Lähteet == Luokka:Huulikukkaiskasvit
Ainbusk

Ainbusk (alun perin Ainbusk Singers) on ruotsalainen vuonna 1983 perustettu laulukvartetti. Siihen kuuluivat Annelie Roswall, Birgitta Jakobsson, Josefin Nilsson ja Marie Nilsson Lind. Yhtye on kotoisin Gotlannista. Yhtye palkittiin vuonna 1988 Karamelodiktstipendiet-stipendillä. == Diskografia == === Albumit === * * * * * * === Singlet & EP:t === * "Lassie" (1990) * "Älska mej" (1991) * "Älska mej" (1993) * "Om du nånsin börjar tveka" / "Vägen till Närsholm" (1998) * "Säg vad kärlek är" / "I lust och nöd" / "Näckrosen" / "Under stjärnan" / "Säg vad kärlek är" (1999) * "En julsaga" ("Fairytale of New York") (2001) * "Jag saknar dig ibland" (2008) == Lähteet == == Aiheesta muualla == * Viralliset kotisivut Luokka:Ruotsalaiset popyhtyeet Luokka:Ruotsalaiset folkyhtyeet
Tupoksen seisake

Tupoksen seisake tai pysäkki ( ) oli rautatieliikennepaikka Pohjois- Pohjanmaalla Limingan kunnan Tupoksen kylässä. Liikennepaikka sijaitsi Pohjanmaan radan varrella kylän itäpuolella, Kempeleen ja Limingan rautatieasemien välisellä rataosuudella. Seisakkeelta matkaa Limingan asemalle oli 6,9 kilometriä, Kempeleen asemalle 5,7 kilometriä ja Oulun asemalle 17,3 kilometriä. Liikennepaikka avattiin alun perin laiturivaihteena, mutta alennettiin sivuraiteen purkamisen myötä ennen lakkauttamistaan seisakkeeksi. Sivuraidetta käytettiin tavaran kuormaamiseen ja purkamiseen. Tupos palveli rautatiepaikkana ympäristöä aina Tyrnävää myöten. Paperipuuta ja heinäpaaleja lähetettiin ja koneita, laitteita, kotieläimiä, rakennustarvikkeita tuotiin. Joskus hätätilassa raide toimi myös kohtauspaikkana vastakkaisista suunnista tuleville junille, kun Kempeleen ja Limingan asemilla oli tungosta. Erikoisesti sota-aikana Tupos oli vilkkaassa käytössä. Pysäkkirakennuksessa oli pieni odotustila ja posti hoidettiin myös siellä. == Lähteet == Luokka:Limingan liikenne Luokka:Pohjois-Pohjanmaan lakkautetut rautatieliikennepaikat
Iris Kähäri

Sirkka Iris Kähäri, entinen Ijäs (19. maaliskuuta 1914 Viipuri – 20. helmikuuta 1995 Helsinki) oli suomalainen kirjailija. ==Henkilöhistoria== Iris Kähärin vanhemmat olivat sotilasvirkailija Otto Ijäs ja Anna Berger ja puoliso vuodesta 1939 kouluneuvos Matti Kähäri.Kuka kukin on 1978, s. 458. Viitattu 23.10.2021. Viipurissa syntynyt Iris Kähäri joutui lähtemään evakkoon kahdesti. Tämä leimasi koko hänen kirjailijanuraansa, jonka keskeisenä teemana oli kadotettu kotiseutu.Iris Kähäri. Elias-kirjailijat Koulutukseltaan Kähäri oli kansakoulunopettaja. Kähärin kieli on karjalaismurteen tapaan eloisaa ja temperamentikasta. Siitä on löydetty myös impressionismin vaikutteita.Lappeenranta.fi == Teoksia == * Syyt syvemmällä. I-näytöksinen näytelmä, 1948 * Tapahtui Firenzessä. Nuorisoromaani, 1950 * Titi-Lalli ja rukkanen. lastenkirja, Satua ja totta, kuvittanut Marjatta Vihma, 1952 * Askel. Romaani, 1953 * Jerusalemin suutarit. Romaani, 1955 * Armon ja kunnian portti. Novelleja, 1956 * Pantti. Romaani, 1956 * Punainen minuutti ja muita tarinoita Pete-Veikosta. Kuv. Usko Laukkanen, 1957 * Ei tullut joutsenta. Sarja kohtaloita, 1958 * Elämän koko kuva. Romaani, 1960 * Kymmenes. Novelleja, 1962 * Vertaisia. Romaani, 1962 * Viipurilaisen iltapäivä. Romaani, 1964 * Idylli. Kuunnelma, 1966 * Kesämaa. Romaani, 1967 * Lyhty, loista. Novelleja, 1969 * Hyvän tuulen kauppa. Satuja. Kuv. Falck, 1971 * Hyvän tuulen kauppa. Näytelmä, 1979 * Rikastua, rakastua. Romaani, 1971 * Vaikka en toivo paluuta. Romaani, 1974 * Tuuliviiri. Romaani, 1976 * Otolliset vuodet. 1977. Suomalaisia kuunnelmia 1975-1977. Toim. Solja Kievari, 1978 * Otolliset vuodet. Romaani, 1979 * Valitut teokset (Sis. Jerusalemin suutarit. Pantti. Viipurilaisen iltapäivä) 1969 * Herratar. Kaksi hilpeää ja hyväntahtoista kuvausta 1700-luvulta, 1981 * Asuu yksin. Novelleja, 1983 * Surumarssi. Kuunnelma, 1983 * Rakenna silta. Kuunnelma, 1984 * Silmäinkääntäjät. Kuunnelma, 1985 * Lohja. (Valokuvannut Matti Poutvaara. Kuvatekstit Iris Kähäri. Alkuteksti Toivo Peltonen.) 1967. * Seppele Viipurille. Romaani, 1988 * Valita portti, itke kaupunki. Kuunnelma, 1989 ==Tunnustuksia== * Kirjallisuuden valtionpalkinto 1957, 1965, 1984 * Pro Finlandia-mitali 1970 * Suomen Kirjailijaliiton tunnustuspalkinto 1991 * Otavan miljoonapalkinto 1960 * Sokeain kuunnelmapalkinto 1984 == Lähteet == == Aiheesta muualla == * Iris Kähäri. Ylen Elävä arkisto * * Luokka:Suomalaiset kirjailijat Luokka:Pro Finlandia -palkitut Luokka:Suomalaiset opettajat Luokka:Vuonna 1914 syntyneet Luokka:Vuonna 1995 kuolleet
Genesis (The Godsin albumi)

Genesis on The Gods -yhtyeen vuonna 1968 julkaisema albumi. Tämä on ensimmäinen albumi, jolla tuleva Uriah Heep -kosketinsoittaja Ken Hensley on mukana. == Kappaleet== Puoli 1 # Towards the Skies (Konas) 3.24 # Candles Getting Shorter (Hensley/Konas) 4.28 # You're My Life (Konas/Kerslake) 3.20 # Looking Glass (Konas/Hensley) 4.14 # Misleading Colours (Konas/Kerslake) 3.38 Puoli 2 # Radio Show (Sugarman/Robertson) 3.12 # Plastic Horizon (Sugarman/Robertson) 3.26 # Farthing Man (Konas) 3.30 # I Never Know (Konas/Hensley) 5.41 # Time and Eternity (Konas/Kerslake) 2.41 === Vuoden 1994 CD-julkaisu=== # Towards the Skies (Konas) 3.24 # Candles Getting Shorter (Hensley/Konas) 4.28 # You're My Life (Konas/Kerslake) 3.20 # Looking Glass (Konas/Hensley) 4.14 # Misleading Colours (Konas/Kerslake) 3.38 # Radio Show (Sugarman/Robertson) 3.12 # Plastic Horizon (Sugarman/Robertson) 3.26 # Farthing Man (Konas) 3.30 # I Never Know (Konas/Hensley) 5.41 # Time and Eternity (Konas/Kerslake) 2.41 # Baby's Rich (Hensley/Konas) 2.45 # Somewhere in the Street (Hensley) 2.47 # Hey Bulldog (Lennon/McCartney) 3.01 # Real Love Guaranteed (Konas/Hensley) 2.29 ==Kokoonpano== * Ken Hensley – kitara, koskettimet, laulu * Joe Konas – kitara, laulu * John Glascock – basso * Lee Kerslake – rummut Luokka:Vuoden 1968 esikoisalbumit Luokka:The Godsin albumit
War and Pain

War and Pain on Voivodin esikoisalbumi, joka julkaistiin 10. elokuuta 1984. Yhtyeen rumpali Michel "Away" Langevin teki albumin kansitaiteen akryylimaalauksena, ja on sen jälkeen vastannut kaikkien yhtyeen albumien kansitaiteesta. Langevin pyrki kuvaamaan kannessa ydinsodan pelkoa parhaimpansa mukaan ja se sai vaikutteita Iron Maidenin esikoisalbumin kansitaiteesta. == Kappaleet == # # # # # # # # # == Kokoonpano == * Denis "Snake" Bélanger – laulu * Dennis "Piggy" D'Amour – kitara * Michel "Away" Langevin – rummut * Jean-Yves "Blacky" Thériault – basso == Arvostelut == * AllMusic: AllMusic review Viitattu 13.1.2019. == Lähteet == == Aiheesta muualla == * * Luokka:Vuoden 1984 esikoisalbumit Luokka:Voivodin albumit
To Samuel a Son

To Samuel a Son on The Godsin vuonna 1970 julkaisema albumi. == Kappaleet== Puoli 1 # To Samuel A Son (Hensley) 3.29 # Eight O'clock In The Morning (Kerslake) 3.16 # He's Growing (Konas/Glasscock) 2.25 # Sticking Wings On Flies (Konas/Hensley) 2.39 # Lady Lady (Hensley) 3.19 # Penny Dear (Konas) 2.35 # Long Time, Sad Time, Bad Time (Hensley) 3.12 # Five To Three (Hensley/Konas) 3.00 Puoli 2 # Autumn (Hensley/Konas) 3.12 # Yes I Cry (Konas) 2.40 # Groozy (Sugarman/Robertson) 3.38 # Momma I Need (Hensley/Konas) 3.35 # Candlelight (Hensley) 2.31 # Lovely Anita (Kerslake) 3.29 === Vuoden 1995 CD- julkaisu=== # To Samuel A Son (Hensley) 3.29 # Eight O'clock In The Morning (Kerslake) 3.16 # He's Growing (Konas/Glasscock) 2.25 # Sticking Wings On Flies (Konas/Hensley) 2.39 # Lady Lady (Hensley) 3.19 # Penny Dear (Konas) 2.35 # Long Time, Sad Time, Bad Time (Hensley) 3.12 # Five To Three (Hensley/Konas) 3.00 # Autumn (Hensley/Konas) 3.12 # Yes I Cry (Konas) 2.40 # Groozy (Sugarman/Robertson) 3.38 # Momma I Need (Hensley/Konas) 3.35 # Candlelight (Hensley) 2.31 # Lovely Anita (Kerslake) 3.29 # Maria (Bernstein/Sondheim) 3.58 ==Kokoonpano== *Ken Hensley – kitara, koskettimet, laulu *Lee Kerslake – rummut *John Glasscock – basso *Joe Konas – kitara, laulu Luokka:Vuoden 1970 albumit Luokka:The Godsin albumit
M/S Polaris

M/S Polaris () on saksalaisen Schiffahrtsges. MS Polaris Heinz Corleis KG:n omistukseen rekisteröity conro-alus (kontti- ja ro-ro-aluksen yhdistelmä). Alus on rakennettu vuonna 1988 J.J. Sietas Werft -nimisellä telakalla Hampurissa, Saksassa. Laivan konttikapasiteetti (TEU) on 330. Kuollutta painoa Polariksella on 6 494 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Alus on rekisteröity Saksan lipun alle. Nykyään alus on aikarahdattu Stella Linesin liikenteeseen. == Käyttöhistoria == Vuonna 1988 alus luovutettiin saksalaisen Schiffahrtsges. MS Polaris Heinz Corleis KG:n omistukseen, joka rekisteröi sen Saksan lipun alle. Kotisatamaksi tuli Hampuri. Tuolloin alus oli nimeltään Odin. Nykyisen nimensä alus sai vielä samana vuonna, kun Finncarriers vuokrasi sen reitille Suomi–Espanja–Alankomaat–Suomi. Heinäkuussa 2006 Transfennica vuokrasi Polariksen Hangon ja Lyypekin väliseen liikenteeseen. Vuonna 2007 alus aikarahdattiin Stella Linesin liikenteeseen. == Lähteet == == Aiheesta muualla == *Fakta om Fartyg – M/S Odin Polaris
Hitomi Shimatani

Hitomi Shimatani (; s. 4. syyskuuta 1980) on japanilainen J-pop-laulaja. Shimatani aloitti uransa enka-laulajana, ja julkaisi ensimmäisen singlensä Ōsaka no onna vuonna 1999. Myöhemmin hänen musiikkityylinsä siirtyi J-poppiin ja Danceen. Shimatanin musiikkia on esiintynyt myös japanilaisissa videopeleissä ja animeissa. == Diskografia == === Singlet === Julkaisupäivä Otsikko 1\. 28.07.1999 大阪の女 (Ōsaka no Onna) 2\. 27.09.2000 解放区 (Kaihōku) 3\. 07.02.2001 パピヨン～papillon～ (PAPIYON～papillon～) 4\. 30.05.2001 市場に行こう (Ichiba ni Ikō) 5\. 12.09.2001 やさしいキスの見つけ方 (Yasashii KISU no Mitsukekata ) 6\. 30.01.2002 シャンティ (Shanti) 7\. 09.05.2002 亜麻色の髪の乙女 (Amairo no Kami no Otome) 8\. 10.07.2002 亜麻色マキシ (Amairo MAKISHI) 9\. 20.10.2002 いつの日にか・・・ (Itsu no Hi ni ka...) 10\. 26.02.2003 赤い砂漠の伝説 (Akai Sabaku no Densetsu) 11\. 04.06.2003 元気を出して (Genki wo Dashite) 12\. 16.07.2003 Perseus-ペルセウス- 13\. 06.11.2003 YUME日和 (YUME biyori) 14\. 17.03.2004 Viola 15\. 02.06.2004 Jewel of Kiss 16\. 11.08.2004 ANGELUS -アンジェラス-/Z!Z!Z! -Zip!Zap!Zipangu!- (ANGELUS -ANJERASU-/Z!Z!Z! -Zip!Zap!Zipangu!) 17\. 26.01.2005 Garnet Moon/祈り (Garnet Moon/Inor) 18\. 15.06.2005 ～Mermaid～ 19\. 10.08.2005 Falco-ファルコ- 20\. 31.08.2005 真昼の月 (Mahiru no Tsuki) 21\. 15.03.2006 春待人/Camellia-カメリア- (Haru Machibito/Camellia) 22\. 21.06.2006 Destiny-太陽の花-/恋水-tears of love- (Destiny -Taiyou no Hana-/Koimizu -tears of love-) 23\. 15.11.2006 PASIO～パッシオ 24\. 21.02.2007 Dragonfly 25\. 06.06.2007 Neva Eva 26\. 05.09.2007 深紅/愛の詩 (Shinku/Ai no Uta) 27\. 19.03.2008 泣きたいなら (Nakitai Nara) 28\. 25.06.2008 WAKE YOU UP/雨の日には 雨の中を 風の日には 風の中を/Marvelous 29\. 04.03.2009 SMILES 30\. 06.10.2010 真夜中のギター === Albumit === Julkaisupäivä Otsikko 1\. 27.06.2001 PAPILLON 2\. 12.06.2002 シャンティ (Shanti) 3\. 06.08.2003 GATE～scena III～ 4\. 01.09.2004 追憶+LOVE LETTER (Tsuioku+LOVE LETTER) 5\. 12.10.2005 Heart&Symphony; 6\. 07.03.2007 PRIMA ROSA 7\. 16.07.2008 Flare === Minialbumit (EP) === Julkaisupäivä Otsikko 1\. 27.11.2002 Poinsettia～亜麻色ウィンターメモリーズ～ (Poinsettia ～Amairo Winter Memories～) == Aiheesta muualla == *Hitomi Shimatanin viralliset kotisivut * Luokka:Japanilaiset laulajat Luokka:J-pop Luokka:Vuonna 1980 syntyneet Luokka:Elävät henkilöt
The Gods Featuring Ken Hensley

The Gods Featuring Ken Hensley on The Godsin vuonna 1976 julkaisema kokoelma- albumi. == Kappaleet== Puoli 1 # Real Love Guaranteed (Konas/Hensley) 2.29 # Farthing Man (Konas) 3.30 # Penny Dear (Konas) 2.35 # Lovely Anita (Kerslake) 3.29 # Momma I Need (Hensley/Konas) 3.35 # Candlelight (Hensley) 2.31 # Radio Show (Sugarman/Robertson) 3.12 # Hey Bulldog (Lennon/Mccartney) 3.01 Puoli 2 # Maria (Bernstein/Sondheim) 3.58 # Yes I Cry (Konas) 2.40 # Candle's Getting Shorter (Hensley/Konas) 4.28 # Looking Glass (Konas/Hensley) 4.14 # Somewhere In The Streeet (Hensley) 2.47 # Towards The Skies (Konas) 3.24 # Misleading Colours (Konas/Kerslake) 3.38 ==Kokoonpano== *Ken Hensley – kitara, koskettimet, laulu *Lee Kerslake - rummut *John Glasscock - basso *Joe Konas – kitara, laulu Luokka:Vuoden 1976 kokoelma-albumit Luokka:The Godsin albumit
Gish

Gish on alternative rock-yhtyeen The Smashing Pumpkinsin ensimmäinen studioalbumi, joka julkaistiin vuonna 1991. ==Kappaleet== Kaikki kappaleet kirjoittanut Billy Corgan, paitsi kappaleen "I Am One" teossa mukana oli James Iha. # "I Am One" – 4:07 # "Siva" – 4:20 # "Rhinoceros" – 6:32 # "Bury Me" – 4:48 # "Crush" – 3:35 # "Suffer" – 5:11 # "Snail" – 5:11 # "Tristessa" – 3:33 # "Window Paine" – 5:51 # "Daydream" – 3:08 #* "I'm Going Crazy" (piilotettu kappale) – 1:00 Albumi nauhoitettiin joulukuun 1990 & maaliskuun 1991 välisenä aikana Smart-studioilla Madisonissa, Yhdysvalloissa. ==Singlet== * "I Am One" * "Tristessa" * "Siva" I Am One sekä Tristessa nauhoitettiin uudelleen albumin nauhoituksen yhteydessä. Luokka:Vuoden 1991 albumit Luokka:Vuoden 1991 esikoisalbumit Luokka:Smashing Pumpkinsin albumit
The Very Best Of The Gods Featuring Ken Hensley

The Very Best of The Gods featuring Ken Hensley on The Gods -yhtyeen vuonna 1989 julkaisema kokoelma-albumi. Albumilla on aivan sama kooste kappaleista kuin vuonna 1976 ilmestyneellä The Gods featuring Ken Hensley -levyllä. == Kappaleet== Puoli 1 # Real Love Guaranteed (Konas/Hensley) 2.29 # Farthing Man (Konas) 3.30 # Penny Dear (Konas) 2.35 # Lovely Anita (Kerslake) 3.29 # Momma I Need (Hensley/Konas) 3.35 # Candlelight (Hensley) 2.31 # Radio Show (Sugarman/Robertson) 3.12 # Hey Bulldog (Lennon/Mccartney) 3.01 Puoli 2 # Maria (Bernstein/Sondheim) 3.58 # Yes I Cry (Konas) 2.40 # Candle's Getting Shorter (Hensley/Konas) 4.28 # Looking Glass (Konas/Hensley) 4.14 # Somewhere in the Street (Hensley) 2.47 # Towards the Skies (Konas) 3.24 # Misleading Colours (Konas/Kerslake) 3.38 ==Kokoonpano== * Ken Hensley – kitara, koskettimet, laulu * Joe Konas – kitara, laulu * John Glascock – basso * Lee Kerslake – rummut Luokka:Vuoden 1989 kokoelma-albumit Luokka:The Godsin albumit
Neva Eva

Neva Eva () on japanilaisen pop-laulaja Hitomi Shimatanin maxi-single, joka julkaistiin 6. kesäkuuta 2007.Discogs: Hitomi Shimatani – Neva Eva == Lähteet == Luokka:Vuoden 2007 kappaleet Luokka:Japanilaiset popkappaleet
Johannes Elai Terserus

Johannes Elai Terserus -nimisiä henkilöitä ovat kaksi ruotsalaista veljestä: * Johannes Elai Terserus (1605–1678), teologi ja piispa * Johannes Elai Terserus (1612–1649), professori.
Stereogramofoni – Sinkkuelämää vuosien varrelta

Stereogramofoni – Sinkkuelämää vuosien varrelta on Leevi and the Leavingsin vuonna 2001 julkaistu singlekokoelma-albumi. Albumi sisältää kahden levyn verran lauluja, jotka kaikki ovat yhtyeen singlejulkaisuilta vuosilta 1978–1989. Kaikki kappaleet on säveltänyt, sanoittanut, sovittanut ja laulanut Gösta Sundqvist lukuun ottamatta ”Rakas Annika…” -kappaletta, jonka on laulanut yhtyeen silloinen rumpali Reijo Inna. Kappaleilla soittavat kaikki yhtyeessä vuosien varrella mukana olleet muusikot. == Kappaleet == Levy 1 # Mitä kuuluu, Marja-Leena? # Rakas Annika… # Elämänmeno # Kissanpentu # 1963 – viisitoista vuotta myöhemmin # Illan viimeinen tango # Matkamuistoja # Rikas, rakas ja yksinäinen # Hulivili-pojan humppa # Jossain joku vieläkin sua kaipaa # Muotitietoinen # Ei tytöt sitä tietää saa # Elämää # Kolmen dollarin tähden # Pojat tanssimaan # Onnelliset # Siperia # Erämaan salaisuus Levy 2 # Preeriaa # Rock on, Rudy # Lainsuojattomat # En tahdo sinua enää # Kaukaisessa satamassa # Käärmeensydän # Kyllikki # Jos taivaalta sataisi rahaa # Tuntematon ystävä # Poika nimeltä Päivi # Hannu ja Kerttu # Rin Tin Tin # Mäyrä # Pikku prinsessa # Etkö näe, että tanssin? # Pikku prinsessa ja puoli valtakuntaa # Etkö näe, että tanssin sakset selässä? == Kokoonpano == * Gösta Sundqvist – laulu, kitara, puhallinsoittimet * Juha Karastie – kitara, basso, taustalaulu * Risto Paananen – kitara, basso, taustalaulu * Niklas Nylund – rummut, lyömäsoittimet, taustalaulu * Reijo Inna – rummut * Markku Mattila – rummut * J. D. Leivo – rummut * Jari Malinen – koskettimet Luokka:Vuoden 2001 kokoelma-albumit Luokka:Leevi and the Leavingsin albumit